Anasir-a ila tawuri timsegzit, yettekki deg tuddsa n wullis acku yedla-yas i yiwet n taluft ibeddlen asaɣel i tmurt, d taluft i d-yesseflalin ugur n uqmaḍ n tlelli : tafsut taberkat. Tidyanin n tallit-a, glant-d s kra n wayen yelhan i tmetti, xersum i Tmurt n Leqbayel d tmaziɣt : tukksa n temḥeqranit d usekcem n tmaziɣt ɣer tmendewt. as ma d taɣelnawt, tettḍilli-d ur d-tkeččem, akken i t-id yeqqar umalas (neɣ imalasen) deg wungal. Akken i d-nenna, ɣas ma tewwi-d kra tefsut-a, aṭas i mazal, daymi nezmer ad t-nernu ɣer wuguren iɣef d-yessawel wungal.